text: &lt;poem&gt;
  Vipper springe
  over klinge
  under leers lyd.
  Brune piger danse,
  spøge, flette kranse,
  overalt er fryd.
  Alt sig glæder,
  munter kvæder
  hver, så godt han kan.
  Tæt om fiskedammen
  spise davren sammen
  dreng og bondemand.
  Hans og Tyge
  leen stryge,
  meje skår på skår.
  Pigerne begynde
  sæden op at binde,
  alt så lystigt går.
  Fro i klynge
  piger synge
  under leers klang.
  Ja, til dagen viger,
  og til månen stiger,
  lyder munter sang. 
  &lt;/poem&gt;